সিরাজগঞ্জে সড়কে প্রাণ হারালেন ৩ জন
সিরাজগঞ্জে ট্রাকের ধাক্কায় পিকআপভ্যানের চালকসহ তিনজন নিহত হয়েছেন।







শনিবার ভোর ৫টার দিকে বঙ্গবন্ধু সেতু পশ্চিম সংযোগ মহাসড়কের একটি ওভার ব্রিজের কাছে এ দুর্ঘটনা ঘটে। নিহতরা হলেন- টাঙ্গাইল সন্তোষ গ্রামের টিটু হোসেনের ছেলে রাজু হোসেন (২৭), এনায়েতপুর গ্রামের মৃত তাহের আলীর ছেলে ইদ্রিস আলী (৬০) ও তার ছেলে মঞ্জু হোসেন (২৮)।




সিরাজগঞ্জ ফায়ার সার্ভিসের উপ-সহকারী পরিচালক (ডিএডি) আবদুল হামিদ জানান, ঘনকুয়াশার মধ্যে উত্তরবঙ্গ থেকে একটি পিকআপভ্যান ঢাকায় যাচ্ছিল। 
ভোর ৫টার দিকে ওই এলাকায় পৌঁছালে পেছন দিক থেকে একটি ট্রাক সজোরে ধাক্কা দেয়। এতে ঘটনাস্থলেই চালকসহ তিনজনের মৃত্যু হয়।      
নিহতদের মৃতদেহ উদ্ধার করে ময়নাতদন্তের জন্য সিরাজগঞ্জ ২৫০ শয্যা বিশিষ্ট বঙ্গমাতা শেখ ফজিলাতুন্নেছা মুজিব জেনারেল হাসপাতাল মর্গে পাঠানো হয়েছে।

সিরাজগঞ্জে ট্রাকের ধাক্কায় পিকআপভ্যানের চালকসহ তিনজন নিহত হয়েছেন।